Zdeněk Kutlák

Zdeněk Kutlák (s. 13. helmikuuta 1980 České Budějovice, Tšekkoslovakia) on tšekkiläinen jääkiekkopuolustaja. Hän pelasi urallaan lähinnä Tšekin ja Sveitsin pääsarjoissa ja saavutti kahdesti itävaltalaisen EBEL-liigan mestaruuden, sekä maajoukkueessa MM-hopeaa ja pronssia.

Ura
Seuraura
Kutlák on HC České Budějovicen kasvatti. Hän teki Extraliga-debyyttinsä kaudella 1998–1999, jolloin Kutlák pelasi liigassa 20 runkosarja- ja kolme playoff-ottelua tehopistein 1+3=4. Hän pelasi miesten pelejä myös lainalla 1. Národní Hokejová Ligan IHC Písekissä ja 2. Národní Hokejová Ligan HC Strakonicessa. Kaudella 1999–2000 Kutlák pelasi Extraligassa 28 runkosarja- ja yhden playoff-ottelun tehden yhden maalin. Hän pelasi kauden aikana myös lainalla 1. ligaa IHC Písekissä ja KLH Jindřichův Hradecissa.

Boston Bruins varasi Kutlákin kahdeksannella kierroksella 237. pelaajana NHL:n varaustilaisuudessa 2000. Hän siirtyi seuran organisaatioon kolmivuotisella tulokassopimuksella jo heti seuraavaksi kaudeksi 2000–2001. Kutlák pelasi suurimman osan kaudestaan AHL-joukkue Providence Bruinsissa. Hän pelasi Bostonin NHL-joukkueessa kymmenen runkosarjaottelua tehden kaksi syöttöpistettä. Kauden 2001–2002 Kutlák pelasi kokonaan farmissa ja kaudella 2002–2003 hän pelasi NHL:n puolella neljä runkosarjaottelua tehden yhden maalin. Heinäkuussa 2003 Kutlák teki vuoden mittaisen jatkosopimuksen Bruinsin kanssa. Kaudella 2003–2004 hän pelasi kaksi NHL-ottelua.

Kaudeksi 2004–2005 Kutlák palasi kotimaahansa ja siirtyi HC Karlovy Varyn paitaan. Hän jakoi lukemalla +8 joukkueen sisäisen tehotilaston voiton Václav Skuhravýn kanssa. Kaksi seuraavaa kautta Kutlák pelasi kasvattajaseurassaan HC České Budějovicessa.

Kutlák jatkoi kaudella 2007–2008 uraansa Sveitsin Nationalliga A:n HC Ambrì-Piottassa, jonka varakapteeniksi hän nousi. Kutlák vahvisti kauden aikana myös HC Davosia Spengler Cupissa. Kaudella 2009–2010 hän oli Ambrì-Piottan tehokkain puolustaja tehoilla 7+15=22, kuten myös seuraavalla kaudella 2010–2011 tehoilla 5+11=16. Kaudella 2011–2012 Kutlák oli yhdeksällä osumallaan joukkueen eniten maaleja tehnyt puolustaja. Kaudeksi 2013–2014 hän siirtyi KHL:n slovakialaisjoukkue HC Slovan Bratislavaan, josta Kutlák palasi joulukuussa 2013 hänelle aiemmin Spengler Cupista tuttuun HC Davosiin. Kutlák edusti joukkuetta kauden aikana taas kyseisessä turnauksessa.

Kaudeksi 2014–2015 Kutlák siirtyi vuoden mittaisella sopimuksella Itävallan Erste Bank Eishockey Ligan EC Salzburgiin. Hän voitti kauden päätteeksi Itävallan-mestaruuden.

Maajoukkueura

Kutlák edusti Tšekkiä MM-kilpailuissa vuosina 2006, 2012 ja 2013. Vuoden 2006 turnaus päättyi hopeaan ja vuoden 2012 turnaus pronssiin. Kutlák pelasi myös alle 20-vuotiaiden MM-kilpailuissa vuonna 2000, jolloin hän voitti maailmanmestaruuden. Kutlák pelasi myös alle 18-vuotiaiden EM-kilpailuissa vuonna 1998.

Tilastot
 1997–1998  HC České Budějovice  Tšekki U20  43  1  6  7  30  –  –  –  –  –  U18-EM  6  0  1  1  2 1998–1999  HC Strakonice  Tšekki II  –  –  –  –  –  –  –  –  –  –    IHC Písek  Tšekki I  8  0  1  1  0  –  –  –  –  –   HC České Budějovice  Tšekki U20  31  6  14  20  20  –  –  –  –  –   HC České Budějovice  ČEL  20  1  3  4  4  3  0  0  0  2 1999–2000  KLH Jindřichův Hradec  Tšekki I  4  1  1  2  0  –  –  –  –  –  JMM  7  0  0  0  2   IHC Písek  Tšekki I  3  1  0  1  0  2  0  0  0  2   HC České Budějovice  Tšekki U20  8  4  2  6  26  –  –  –  –  –   HC České Budějovice  ČEL  28  1  0  1  2  1  0  0  0  0 2000–2001  Providence Bruins  AHL  62  4  5  9  16  –  –  –  –  –   Boston Bruins  NHL  10  0  2  2  4  –  –  –  –  – 2001–2002  Providence Bruins  AHL  80  5  15  20  73  2  0  0  0  0 2002–2003  Providence Bruins  AHL  68  4  12  16  52  4  1  0  1  2   Boston Bruins  NHL  4  1  0  1  0  –  –  –  –  – 2003–2004  Providence Bruins  AHL  47  7  12  19  22  2  0  0  0  2   Boston Bruins  NHL  2  0  0  0  0  –  –  –  –  – 2004–2005  HC Karlovy Vary  ČEL  52  5  9  14  26  –  –  –  –  – 2005–2006  HC České Budějovice  ČEL  49  6  9  15  32  10  2  2  4  12  MM  9  0  0  0  0 2006–2007  HC České Budějovice  ČEL  46  5  10  15  50  11  0  0  0  49 2007–2008  HC Ambrì-Piotta  NLA  43  5  16  21  26  –  –  –  –  – 2008–2009  HC Ambrì-Piotta  NLA  47  7  15  22  18  –  –  –  –  – 2009–2010  HC Ambrì-Piotta  NLA  46  7  15  22  38  –  –  –  –  – 2010–2011  HC Ambrì-Piotta  NLA  39  5  11  16  14  –  –  –  –  – 2011–2012  HC Ambrì-Piotta  NLA  44  9  9  18  54  –  –  –  –  –  MM  1  0  0  0  4 2012–2013  HC Ambrì-Piotta  NLA  45  1  21  22  26  –  –  –  –  –  MM  8  1  0  1  0 2013–2014  HC Slovan Bratislava  KHL  30  0  3  3  10  –  –  –  –  –   HC Davos  NLA  17  5  2  7  6  4  0  0  0  0 2014–2015  EC Salzburg  EBEL  40  7  9  16  36  9  0  2  2  0 3 kautta  yhteensä  NHL  16  1  2  3  4  –  –  –  –  – 1 kausi  yhteensä  KHL  30  0  3  3  10  –  –  –  –  – 7 kautta  yhteensä  NLA  281  39  89  128  182  4  0  0  0  0 5 kautta  yhteensä  ČEL  195  18  31  49  114  25  2  2  4  63 4 kautta  yhteensä  AHL  257  20  44  64  163  8  1  0  1  4 1 kausi  yhteensä  EBEL  40  7  9  16  36  9  0  2  2  0

Lähteet

Viitteet

Luokka:Tšekkiläiset jääkiekkoilijat
Luokka:Boston Bruinsin varaamat pelaajat
Luokka:Vuonna 1980 syntyneet
Luokka:Elävät henkilöt